উত্তর ও দক্ষিণ কোরিয়া সংকট ২০১৭-২০১৮
ভূমিকাঃ উত্তর কোরিয়া যা পূর্ব এশিয়ায় অবস্থিত একটি স্বাধীন দেশ যার রাস্ট্রীয় নাম গণতান্ত্রীক গণপ্রজাতন্ত্রী কোরিয়া। এর রাজধানী পিয়ং ইয়ং যা দেশটির সবচেয়ে বড় শহর। কোরীয় উপদ্বীপের উত্তরে এর অবস্থান। এই উপদ্বীপের দক্ষিনে অবস্থিত দক্ষিণ কোরিয়ার সাথে এর চির বৈরি সম্পর্ক যা শুরু সেই ১৯৪৫ সালের দ্বিতীয় বিশ্বযুদ্ধের পর কোরীয় উপদ্বীপ ভাগের মাধ্যমে। সে সময় উত্তর কোরিয়া যায় সোভিয়েত ইউনিয়নের দখলে আর দক্ষিণ কোরিয়া যায় যুক্তরাষ্টের দখলে। এরপর থেকেই এই উপদ্বিপের দেশ দুটির নিজেদের মধ্যে বৈরি সম্পর্ক যা মূলত শীতল যুদ্ধের ফলাফল। এর পরিপ্রেক্ষিতে ১৯৫০, ২৫ জুন সালে উত্তর কোরীয়ার দক্ষিনে আক্রমণের মধ্য দিয়ে কোরীয় যুদ্ধ হয় যা ১৯৫৩ সালের জুলাই মাসে শেষ হয়।
উত্তর কোরিয়া-দক্ষিণ কোরিয়া সম্পর্ক
কোরিয়ান DMZ কনফ্লিক্ট নামে পরিচিত নিম্ন স্তরের সশস্ত্র সংঘর্ষের কারণে ১৯৬০-এর দশকের শেষের দিকে উত্তেজনা ছড়িয়ে পড়ে। এই সময় দক্ষিণ কোরিয়ার উত্তরে গোপন অভিযান চালায়। ১৯৬৮ সালের ২১ জানুয়ারি উত্তর কোরিয়ার কমান্ডো দক্ষিণ কোরিয়ার ব্লু হাউস আক্রমণ করে। ১১ই ডিসেম্বর, ১৯৬৯ সালে, একটি দক্ষিণ কোরিয় বিমান হাইজ্যাক করা হয়েছিল।